
O VVTARA 
szâm. 


Jora Noastră 





Câte nu s'ar putea scrie despre banchetul recent oferit 
Romane dlui Jean Th. Florescu de către partizanii săi. Vesela agapă, 
cu toată retorica ei, a reconstituit ca printro baghetă magică un ca- 
pitol condensat din tradiț onala bucătărie politică dela București. Cinci 
mii de amici, după alte versiuni şapte mii, sau strâns laolaltă să 
sărbătorească pe înduioșatul tribun al poporului. A fost însufleţire, a. 
fost emoție şi vin 'de Drăgășani, şi în mijlocul sgomotoasei manifesta- 
țiuni de solidaritate d. C. Dissescu a pronunţat un mişcător discurs, 
în care se detesta vechea formulă panem et circenses, și se lansa ne- 
voia. unei ierarhii a valorilor morale în societatea românească. Au. 
vorbit alţii, a vorbit sărbătoritul însuși, făcând bine meritatele elogii 
democraţiei care a mișcat și de astădată rândurile cetăţenilor pentru 
o mare ideie. Cum zic, câte nu s'ar putea scrie despre această pagină 
sugestivă, cu tot pitorescul și toată elocinţa ei. Ea ne-a reîmprospătat 
sensaţii și imagini uitate din zilele bune ale răposatului Caragiale. 
De ce n'am fi însă mai mult spectatori decât analişti, la astfel de 
prilejuri inofensive, când renasc pe-o clipă îndemnuri întârziate din 
vremuri apuse, şi când în definitiv d. I. Th. Florescu cu seninătatea și 
gentileța lui întruneşte toată simpatia noastră. Să fim indulgenţi, deci, 
şi să trecem înainte fără nici o specială înbuinare, trimițând şi noi 
urări vesele idolului Capitalei. 

O singură notă ne opreşte locului: pentru moment și tulbură unda 
de blândeţe în care ne-am întăşșurat. Cetim în ziare, că la acest ban- 
chet au luat parte şi cinci sute de săcui veniţi anume să prăznuiască 
şi ei acolo în Parcul Carol. lată chestiunea care ne pune pe gânduri 
şi fără să vrem ridică un val de întrebări. 

Ce legămâut misterios a împins această masă de oameni spre 
Arene? De când e d. J. Th. F.orescu protectorul lor, prin ce miracol 
a isbutit să-i urnească din vizuină și să-i aşeze la masă cu cetățenii 


1293 
© BCUCluj 





liberali din culoarea de albastru, unde temutul elector e iubit și ad- 
mirat? Sunt ei oare expresia gratitudinii pentru chibzuita operă a par- 
tidului pe seama lor, sau sunt numai aderenţii personali ai fostului 
ministru de Justiţie ? lată puncte de întrebare fără răspuns. Dar ne- 
dumerirea merge şi mai departe. Ce-au înțeles aceşti bieţi călători 
din toată povestea asta, ce învălmășală sa făcut în capul lor, și cu 
câtă îngăduinţă vor primi ei de-aci înainte politica şcolară, de pildă, l 
a domnului Anghelescu, împreună cu toate cadourile actualei guvernări ? 

Reţeta a fost, în adevăr, foarte puțin complicată, “şi dacă: con- 
mesenii sunt de acord cu toții că a reuşit, noi ne permitem totuşi o 
opinie separată. Pentru noi, prezenţa acestor săcui e un certificat ca- 
racteristic al spiritului pripit de suprafață, cu care se judecă de-atâtea 
ori cele mai dificile probleme ale vieții de stat, de către oameni şi 
partide aduse la conducerea țării. Nu-i facem, Doamne păzeşte, vre-o 
învinuire dlui J. Th. Florescu. D-sa nu e decât reprezentantul tagmei, 
exponentul fericit al unei mentalități. E logica partidului liberal la 
mijloc, din care radiază nenumărate soluţii zilnice pentru ocrotirea 
mulțimilor aici în Ardeal. Călăuziţi de aparenţe, fără a cântări rostul 
lucrurilor, sugrumând pur şi simplu în banchete ori-ce sbucium local, 
ei au făcut din elementul decorativ o rațiune de stat, în care par a 
crede cu sinceritate. Acest iluzionism curios, găunos și uzat, a avut 
nevoie și de prezenţa celor cinci sute de săcui. Fireşte, nimeni nu se 
mai întreabă, ce rămâne în urmă, cum se depreciază moneda politică 
în ochii noilor cetățeni, şi cât de puternic se ridică criticismul popu- 
lar după această falsificare optică de ieftină calitate.. 

Din nenorocire, nu numai la Cik-Sereda se pătimeşte din pricina 
amintitului sistem. Toate provinciile noi, cu mizeriile lor multiple, sunt 
aruncate pradă acestei concepții ciudate. In fiecare colț năvăleşte dela 
centru agentul ei, care cu-o remarcabilă viteză rezolvă acte și împarte 
soluţii. Nemulţumirile fierb pretutindeni, intruși sau imorovizaţi sunt 
stăpânii zilei, și-o stare haotică răspândește depresiune şi nesiguranță. 
Peste toate aceste se aşterne din când în când vălul “trandafiriu al 
unui banchet, se scot drapele şi cântă muzicele militare preamărind 
gloria neamului. 

Că, odinioară, glumeaţa îndeletnicire se putea desfășura trezind 
doar scrupulul temperamentelor de bun simţ, fără consecințe mai grave, 
e posibil. Astăzi însă, în cazanul nostru clocotesc gânduri şi pasiuni 
elementare, care nu amuţesc în ciorba unei agape. Cu cât sistemul se 
generalizează, cu atât alvia lor crește, și-o adiere sălcie de scepticism 
ia în stăpânire sufletele cele mai curate.. 

„„ Duceți-vă la Odorhei, şi întrebaţi ce-au adus în traista lor cei 
cinci sute de săcui dela Arene, ori veniţi aici în Ardeal, ca să priviți 
împrejur în toate părţile! Veţi vedea atunci, că tabloul e trist şi că 
pentru sbiciuirea lui trebuie să vie un nou Caragiale, care însă nu 
va mai putea râde, şi-ale cărui accente dramatice vor fi din ce în ce 
mai incomode... 

OCTAVIAN GOGA 

Rămas bun 
— 1914 — 


Eu nu mai sunt fiul tău, mamă, 
Sunt fiul pământului rău, 

Sunt fiul ţărânei din care 

Pe rând ne-am născut fiecare, 
Stăpânul meu și al tău, 

Eu nu sunt copilul tău, mamă. 


La sân, ca odinioară, 

M'ai prinde ș'acuma în plâns ? 

Mi-ai da din viaţa ta viață, š 
Estetic privindu-mi în față, 

Leoaică, la inimă strâns 

Ţinându-ţi dulcea comoară, 


Dar nu sunt copilul tău mamă. 
M'au prins 'și valuri mă poartă. 
M'au prins şi valuri mă duc, — 
Și nu știu ?ncotro să apuc, 

Şi bat la ori şi ce poartă 

Şi nimenea nu mă ia 'n samă. 


Pe alte tărâmuri mă chiamă 

- Porunca ce nu pot sfida 

Mă smulge din braţele tale 
Meniri mă "ngenunche fatale, 
Mă cer și lor mă voiu da, — 
Eu nu mai sunt fiul tău, mamă. 


Obrazu-ţi de lacrămi e ud 

De lacrămi ţi-e inima plină, — 
Eu trec pe un altfel de drum, 
Eu n'am să mai fiu de acum... 
O, mamă, eu nu sunt de vină, 
Sunt fiul pământului crud... 


ION GORUN 

Literatură fără ţară 
și scriitori fără paşaport 


Pentru răsvrătiţii crainici ai literaturei fără ţară, de curând pră- 
siți și pe la noi, frontierele dintre diferitele neamuri ale lumii nu 
reprezintă altceva, se ştie, decât o searbădă și ridicolă formalitaie va- 
mală. (Foarte neplăcută, mai ales, călătorilor cu hârtiile în neregulă.) 
“Cunoaștem destul de bine această proaspătă doctrină estetică, de 
vreme ce zgomotul ei strident; întovărășit de cimpoaiele reclamei, era 
cât pe-aici să ne asurzească... Pe toate diapazoanele, ni s'a pat în 
urechi acest refren suspect al artei internaționale; al artei. care, fie 
că-şi face toaleta după paravanul inflamabil al ideologiei bolșevice, fie . 
că se fardează cu indecența spoielii cubiste, fie că gângăveşte în scu- 
tecile poeziei dadaiste, disprețuiește deopotrivă puterea creatoare a 
ideei naţionale. Caşi cum patria ar fi o convențonală povară, o ghiulea 
de picior, o strâmtă cuşcă cu gratii de pușcărie, din încercuirea căreia 
năzuința -fiecărui spirit ales trebuie să clocească o dezertare. 

A defilat, deci, şi pe dinaintea noastră, cu surle și cu tobe, mi- 
cul pâlc de contrabandişti, mai mult sau mai puțin români, cari au - 
isbutit, după propria lor mărturisire, să scape din cătuşele supărătoare 
ale unei singure cetățenii. Nu mai departe decât acum câteva zile, 
recenta noastră cunoștiință dela Adevărul Literar, dl. Panait Istrate 
n-a aruncat în obraz „scârba“ cu care s'a scuturat de „tărâțele ro- - 
mânești“ acum nouă ani, escaladând granița fâră paşaport, cu trei 
luni înainte de intrarea României în război. Și încă de acum cinsprezece 
ani, dl. H. Sanielevici: îi netezise calea, tăgăduind pe sute de pagini 
existența unei literaturi naţionale, întro Românie ai cărei așa zişi 
scriiton reprezentativi sunt greci, bulgari, lipoveni, unguri, armeni, 
evrei, şi aşa mai departe. Se bucură adică, dl, Sanielevici, de pe atunci, 
că „nici seninul şi luminosul Alexandri, nici genialul contemplativ 
Eminescu, nici clasicul Coșbuc, nici ascuţitul şi pătrunzătorul Cara- 
giale, nici adânc simțitorul Vlahuţă“, nici unul dintre aceştia nu a fost 
român curat. Eminescu, după d ferite versiuni, a fost rutean, suedez 
sau turc; Alexandri, evreu; Vlahuţă şi Caragiale, greci; Coșbuc, după 

nume și fizionomie, ceh. *) Naţ'onalitatea ware, prin urmare, nici o 
însemnătate. — „ln Elveţia, pilduia criticul cu pricina, trei naţii deo- 
sebite trăiesc într'o fericită pace, lipsită de istorie, bogate, civilizate 
şi cultivate, deși, în ceasurile de desfătare, una cântă din clarinetul 
“italienesc, alta din contrabasul nemțesc şi a treia din violoncelul 
franțuzesc“, Nu e, poate, numai o simplă coincidență, că turistul Panait, 
călător de-alungul Europei încă din anul 1916, a nimerit mai întâi în a- 
ceastă fericită Elveţie, unde „alegerea instrumentului depinde de gus- 
tul omului“, şi nu e, desigur, o simplă întâmplare, că acum, în 1924, 
acest Istrate, proclamat romancier universal prin pana aceluiaşi Sa- 
nielevici, îşi mărturiseşte astfel supremu] său crez tufletesc: „sfărâmarea 
aspirațiilor primitive, clădite pe frontiere“ şi „dreptate cu oameni in- 
teligenți și generoși, oricare le- -ar fi obârşia, aşa cum Vedem că se 
produc lucrurile în Rusia de azi“ 

In Cugeiul acestor oameni, țara lor dacă o au, figurează ca a 
superstiție deșartă. Un rest de barbarie, care se cade să fie depozitat 
cât mai grabnic la hala vechiturilor. (Negustorii de-acolo sunt gata 
oricând să mijlocească o tranzacție convenabilă.) Elementele de dife- 
renf:ere etnică neavârd ce să caute pe tărâmul artei, literatura națio- 
nală a unui popor este o născocire infamă a unor duhuri înguste. 
Literatură națională, in cel mai bun caz, însemnează o pereche -de 
opinci rupte, o coaje de mămăligă uscată și ceva miros de ismă creațä: 
in cazul cel mai râu, însemnează încăpâțânat huliganism, apucături 
xenofobe şi duşmănoasă intoleranță. Ar trebui să smulgem aceste 
prejudecăţi copii iăreşti din mintea noastră. E o otravă cu care ne-am 
hrănit destul până acum. Să cadă pretutindeni frontierele. Fiecare să 
fie la el acasă, în orice loc. Nimeni să nu te întrebe unde te-ai năs- 
cut, încctro mergi, în ce pământ ţi-ai îngropat strămoșii, și pe seama 
cărei colectivități vibrează idea ur ile tale morale. S4 fim toţi ai tutu- 
rora. DI. Sanielevici să se instaleze, dacă o vrea, crtic literar dela 
Pașcani la Filadelfia, iar protejatul său dl. Panait Istrate, care a de- 
barcat la Paris cu Kira Kiralina din Brăila, să se poati aventură în- 
tro bună zi până dincolo de J-kohama, istorisind japonezilor uimiţi, 
peripeţiile unui pederast dela gurile Dunării. Și, întrucât numai ne- 
cunoaşterea limbii împiedecă pe dl. Tristan Tzara să fe şeful dada- 
iștilor din Zanzibar, så aruncăm la lada cu gunoaie şi româneasca 
pe care o vorbim de mici copii, (o altă deprindere condamnabilă) 
proclamându ne cu toții partizanii unei limbi universale: Volapiick-ul 
lui Schleyer sau Esperanto “al doctorului Zamenhoff. Inchipuiţi-vă, ce 
câştig ar fi fost pe seama omenirii întregi, dacă Mihail Eminescu, 
lăsând în plata Domnului pe Mircea cel Bătrân și părăsind meschi- 
mele năzuinţe naţionale dintre Tisa și Nistru, şi-ar fi suspinat versu- 
rile sale de dragoste (:u dicţionarul alături) întro limbă universală, 
îndemânatic fâbricată, pe care s'o înțeleagă până și văxuitorii de ghete 
din portul Șargai... 

*) Pentru cititorul care-și închipuie, că atribuim dlui Sanielevici asemenea 
amuzante afirmaţii numai cu gândul de a-l face ridicol şi de a culege un succes. 


itfîtin de ilaritate, precizăm câ năzbătiile acestea se găsesc în volumul Popora- 
nismul reacționar, ia p: ginele 240—262. 

Perspectiva acestei lesnicioase celebrităţi câştigate prin Volapiick 
sau Esperunto, trebuie să fie destul de ademenitoare, de vreme ce a- 
depții teoriilor domnilor Sanielevici, Tristan Tzara şi Panait Istrate au 
început să se recruteze chiar printre ace: tineri scriitori români, cari 
cu activitatea lor de până acvm se rânduiseră cu totul în altă tabără. 
Corul iconoclaştilor din strada Sărindar, care oftează atât de adânc 
după o civilizată europenizare a literaturei noastre, tăgăduind cu în- 
dârjire valoarea artistică a notelor specifice din sufletul unei naţii, sa 
sporit, într'adevăr, cu unele glasuri noui. Am recunoscut astfel, deunăzi, 
în subsolul unui foileton dela Adevărul vocea subţirică a dlui Camil 
Petrescu, norocosul autor al unei drame în trei acte, de-alungul căreia, 
urmărind subiectul unui reman de Stendhal, se frământă câteva per- 
“sonegii neacş românești. Di Camil Petrescu, dovedind o înduioşătoare 
bunăvoință, sa așezat să cerceteze cu multă luare aminte, care ar putea 
să fie aportul sufletesc deosebit al unui popor, din aluatul primitiv al 
căruia să se cristalizeze apoi o operă de artă nemuritoare. Există, cu 
alte cuvinte, s'a întrebat tânărul foiletonist, vreo însuşire colectivă, 
caracteristică, mulţumită căreia literatura unei țări să se detaşeze din 
şiragul celorlalte, cu un patrimoniu de simţire distinct? 

Lucrurile se prezintă foarte simplu. DI Camil Petrescu n'a găsit 
nimic. Sau, aproape nimic. Căci, nici stângacea poezie populară, nici 
basmele populare naive cu Feţi frumoşi, nici superstiţiile rurale, nici 
strigăturile dela horă nu i se par elemente estetice suficiente pentru 
a îndreptăţi o literatură naţională. Ar mai rămânea limba; dar şi a- 
ceasia, numai până la o limită oarecare, de vreme ce un mare poet 
belgian ca Verhaeren și-a scris poemele sale în franțuzeşte (întocmai 
ca Istrate Panait!..) fără să întâmpine, din pricina aceasta, vreo difi- 
cultate de inspiraţie. Ar fi putut, tot aşa de bine, să-și publice Ora- 
şele tentaculare în englezeşte şi Forțele tumultuoase în spanioleşte. 
Belgia nu l-ar fi repudiat.. 

Inghesuită în asemenea tipare, argumentarea oscilează între rea- 
credinţă şi eroare. Poezia anonimă, basmele populare, superstiţiile ru- 
rale nu reprezintă decât imprecise puncte de plecare, noduroasa plă- 
mădeală iniţială, în care mocnesc posibilităţi viitoare şi unde încolțeşte 
cu adevărat germenul unor realizări artistice din sine stătătoare. Acolo, 
în mijlocul mulţimii, gluma e încă stângace; judecăţile asupra vieții 
sunt rudimentare deși de cele mai multe ori înţelesul lor taie în adân- 
cime; darul de a povesti nu cunoaşte toate tainele delicatului meșteșug; 
lirismul pare simplu și fără parfum, ca o floare a câmpului. Dar tot 
acolo, în mijlocul mulţimei, aşteaptă să fie ridicate sus, pe înălțimile 
artei veșnice, un anumit fel de a glumi, o anumită judecată asupra 
vieţii, un anumit dar de a povesti şi un anumit sentimentalism, 
cari, toate la un loc și fiecare în parte, topindu-se de-avalma sau picu- 
rând deosebit, alcătuiesc zestrea spirituală a fiecărui popor, O indivi- 
dualitate prețioasă, care e numai e lui, care ware cum să fie falşificată 
și nu se poate nesocoti. E mereu un alt cântec în concertul fără sfârșit 
al veacurilor. O piatră scumpă, cu alte ape lucitoare, în nestemata 
cunună a geniului omenesc... i 

DI H. Sanielevici, privind problemele morale numai prin prisma 
bagajului său personal de scriitor fără paşaport, ne scoate dinainte 
exemplul Elveției. {Țara primitoare a tuturor exçursionigtilor.) 

„Ce fericită țară!“ exclamă criticul Adevărului Literar. Trei 
naţii deosebite trăiesc într'o fericită pace. Una cântă din clarinetul 
italienesc, alta din contrabasul nemţesc, şi a treia din violoncelul fran- 
uzesc...“ Halal de-aşa argumentaţie, care se întoarce să lovească ’n 
moalele capului tocmai pe acela care-o ridică pe picioare !... Apoi, toc- 
mai pentru că cele trei: naţii cari populează republica federativă a 
Elveţiei cântă fiecare cu alt instrument, din conviețuirea lor practică 
a rezultat, ce e drept, o excelentă varietate de brânză, numeroase şi 
admirabile şosele, confortabile -şi civilizate hoteluri, dar ma isvorât 
încă nici un roman și nici un poem despre care să se spună că 
nu e francez, nemtesc sau italian, ci pur și simplu elveţian... 

ln schimb, cu totul altfel se va oglindi î în judecata vremii, poezia 
robustă și umbroasă a. lui Verhaeren, marele poet al ţării sale, pe 
care, totuş, di Camil Petrescu doreşte să l treacă printre scriitorii fără 
paşaport, ale căror opere literare nu sunt influențate de nici o notă 
specifică națională. Exənplul ma fost ales în mod fericit. Nicăeri, ca 
în Poemele plămădite de puternica inspiraţie a scriitorului belgian, nu 
se revarsă mai din plin viața încărcată de sevă şi stropită de pitoresc 
a țăranilor flamanzi, cu veselia lor sgomotoasă, cu poftele lor cărndase, 
cu tristeța lar ceţoasă. Acest Verhaeren, pe care simboliştii nu sau 
stiit să-l "revendice pentru ei, e atât de caracteristic flamand, încât 
pentru a cristaliza geneza inspirației sale, ar trebui să transcriem aci 
analiza minuțioasă a mediului, grație căreia Taine râvnea să fixeze 
în germene geniul pictural din pânzele lui Rubens.. 

Să punem însă punct, Dovada e făcută demult ` pentru oamenii 
de bună credință, pe cari nu-i poate zăpăci doctrina de răscruce a 
literaturii fără țară. lar pentru rătăcitorii scriitori fără paşaport, pentru 
cari patria ideală se rezumă întrun hotel, zadarnic ne-am risipi nervii 
şi ne-am obosi plămânii. Râmâunem așa cum suntem. Unii de-oparte, 
alții de altă parte. Noi, cu tovărășia pe care ne-am ales-o, ne simțim 
împăcaţi... | 
i ALEXANDRU HODOŞ 

Marele provocator 


— Leiba Bronştein-Troţehi — 


Alături de aventurierii din toate domeniile, de hoţii de cai ajunşă 
amici ai familiei imperiale, de fefe bisericeşti făcând cu ajutorul bi- 
sericii slujbă poliţienească, viaţa politică a Rusiei a dat şi pe cei mai 
înspăimântători provocatori. Provocaţia devenise acolo mijlocul unic 
şi cel mai răspândit, — principiu inaugurat de imoralitatea care conduce 
politica modernă, — de a căuta, de a găsi, de a trăda și de a pierde 
pe inamici, sub înşelarea aceleiaşi credinţi, cu iluzia aceluiaşi senti- 
ment de luptă. | 

Biografii bolşevicilor nu pot trece neobservând respingătorut 
fapt, că cea mai strălucită activitate a lor, de când s'au zămislit spre 
nenorocirea proletariatului şi a țărănimii şi până astăzi, sa înfăptuit 
cu ajutorul și imediata participare a agenţilor departamentului poliției, 
a faimoasei Ohrane ţariste, -apărând interesele secţiunilor polițienești. 

Cazul provocatorului. Azev ma umplut toată lumea cu faima sa 
neagră? Agent provocator a fost deputatul bolşevic în prima Dumă 
Malinăvschi şi agent provocator a fost Cernamazov, redactorul Pravdei 
de pe timpul Sovietului din Petrograd, în prima revoluţie (1905—1906) 
Mulțumită acestor bolşevici provocatori a fost arestat tot grupul depu- 
taţilor social-democraţi și înfundat în Siberia. Mulțumită provocato- 
rilor bolşevici a fost zădărnicită organizarea proletariatului rus pe 
baze legale de luptă. Spionând mișcarea socialistă şi trezirea politică 
și cetăţenească a proletariatului, bolşevicul- provocator împreună cu 
agenții Ohranei reuşia prin trădări, prin cel mai inadmisibil fel de 
imoralitate, să lichideze pe conducători, să oprească creșterea con- 
ştiinţei clasei proletare și să dea o ideie inexactă despre tendințele: 
politice ale muncitorilor și țăranilor. 

A rămas clasică apostrofa făcută de Stolipin, ministrul ultrana- 
ționalist a! Rusiei, în Dumă, înainte de arestarea deputaţilor munci- 
torilor, trădați de bolşevici. Adresându-se lui Terenteli, deputat soci- 
al-democrat, Care îndrăznise să ceară reforme, Stolipin strigase, ta să 
auză nu numai Rusia, ci și Europa: 

— Vouă vă trebue zguduiri mari, uouă ne trebuie o Rusie maret 

In capul lui Stolipin, umplut de spionagiul bolşevicilor-provoca= 
„tori, o reformă politică-economică era o zguduire mare. Acelaș Stoli- 
pin a fost însă ucis în 1911, în Opera din Kiev, de către un alt pro- 
vocator comunist ovreiu, Bagrov (oseudonim) care a trimis la moarte 
pe mulți muncitori creduli, până să ajungă să descarce, imediat, în 
pieptul lui Stolipin, câteva gloanțe. Aceasta a fost politica Ohranei, 
protectoarea teroriștilor-provocatori, cari au ajuns mai târziu cu aceiași 
agenți ai ei să înfăptuiască regimul sovietic de azi. ` 
l Cel mai mare provocator care a zvâcnit vre-o dată la supra- 
fața acestei vieţi politice în Rusia, a fost însă și a rămas să fie Leiba 
Bronștein, zis în publicistică Antid Otto, zis în politică: Leon Troţchi. 


-Æ 
* * 


Nimeni în Rasia nu s'a îndoit, că acest Leiba a fost un revolu- 
ionar eftin, turbulent, fără să aparțină precis vreunei grupări socia- 
liste, social-revoluționare, muncitorești, făcând încă din tinereţe „revo- 
„luție“, ca. să câștige inima vreunei romantice Haia sau sentimentale 
Rachila. Lipseau precizările, nu erau strânse faptele, iar opinia pu- 
biică în Rusia, ca şi oriunde, e totatât de neserioasă pentru judecăţi 
definitive, ca doamaa care judecă pe amicii casei după spusele ser- 
witoarelor scăpate de sub înțelepciunea cnutului... 

in 1918, Hrustalev-Nosar a tipărit o carte — care deabia acum 
a pr'mit o întiasă publicitate — şi în care dovedeşte cum Leiba 
Bronştein-Troţchi a ajuns prin provocație. om mare, şi pentru ce cu 
atâta ușurință a vândut Rusia. Cine este Hrustalev-Nosar? 

Hrustalev-Nosar a fost fiu de țiran ucrainian. A aparținut la 
început partidului poporanist-rus, amic bun al marelui şei al intelec- 
tualitaţii ruse, Mihailovschi. După terminarea facultăţii de drept din 
Petersburg a ocupat postul de jurisconsult Ia căile ferate. In 1905 re- 
voluția la ridtcat la înălțimi meritate. Neobișnuit de înzestrat, plin de 
vulcanică energie, orator înfocat, el a prins în mâini puternice toată 
mişcarea revoluţionară. Conducea revoluţia. A fost ales președinte at 
Sovietului deputaților muncitorilor, care-şi ţinea şedinţele în lastitutul 
tehnologic. Hrustalev-Nosar organizase marea grevă generală pe care 
a și condus-o. Mulţu nită acestei greve, ţarul a dat actul de la 17 Octom- 

“rile, adevărata Constituţie a Rusiei. Concepţia politică a lui Nosar era so- 
cial-democrată. Discipol al lui Plehanov, el era potrivnicul teroarei, al 
ăsculărilor înnarmate, al vărsărilor de sânge. Vroia introducerea so- 
cialismului numai pe. cale evolutivă. Ca mijloc de luptă politică: greva 
„generală, pe care a şi realizat-o, Vice-președinte al Sovietului de la 
41905 era ales, atunci, provocatorul Leiba Bronştein-Troţchi, fără ca 
cineva să bănuiască legăturile lui cu Ohrana, după cum nu bănuiseră 
mai târziu lucrătorii alegând în Dumă pe Malinovschi, provocator și 
el. In 1906, Nosar, fiind deputat în. Dumă, a fost arestat de ministrul 
de Interne Durnovo şi exilat în Siberia. Fugind de acolo; a trăit ca 
emigrant la Paris. Incepându-se războiul cu Germania și publicându- 
se actul de amnestie, Nosar se întoarce în Rusia, dar e din nou a- 

testat şi aruncat în închisoare, fiindcă odinioară fugise din exil. In- 
cepându-se revoluţia la 1917, Nosar a fost eliberat și dus la palatut 
Tavria unde-şi avea reşedinţa prima Duma revoluționară. Tot ce a- 
vea: Rusia mai distins, mai liberal: în Dumă, adresându-se lui Nosar 
i-a propus: „Luaţi comanda şi conducerea revoluției“. Nosar a refuzat. 

Povestesc aceste lucruri, ca să se vadă ce remarcabilă persona- 
litate a fost acest Nosar şi cât preț trebuie să punem pe denunțul 
ce-l face provocatorului Leiba. Ales deputat în Sovietul din Petro- 
grad — la 1917 — s'a scârbit văzând de câtă trecere se bucura acolo 
trăncăneala revoluţionară a lui luda Nahamches, redactorul Pravde 
comuniste, cu celebrul pseudonim Steclov. Fiindcă în Sovietul. de a- 
tunci reuşiseră să pătrundă toate felurile de aventurieri de felul lui Na- 
hamches, — Nosar, Plehanov şi atâţia alții nu mai aveau ce căuta în: 
Soviet şi în Revoluţie. Plehanov muri, prințul-anarhist Cropotehin, re- 
voluționar în știință mai mult de cât în politică, muri şi el; iar Nosar, 
împreună cu mu'ţi revoluționari cinstiţi, a părăsit Petrogradul cucerit: 
de apfelbaumi şi de leibe, şi plecă să trăiască ilegal — fiindcă éra 
socialist — în Ucraina. 

In cartea sa, Nosar povesteşte, — şi eu cred literă cu literă tot 
ce povesteşte acest om cisstit, — cum în 1902, Bronştein-Troţchi s'a 
angajat ca agent al poliţiei din Nicolaev. Nicolaev şi Odesa erau centre 
proletare, şi mișcarea socialistă începuse aici să se lămurească şi să se 
întărească, Distingându-se în activitatea sa de provocator, — trădână 
pe muncitori și dându-se drept al lor, — cu cetificate și experiență 
intră în slujba departamentului Ohranei din Petrograd și în 1905, fiind 
în acelaş timp vicepreşedinte al- Sovietului, acest Leiba a predat pe 
preşedintele Nosar şi pe deputaţii mai însemnați din Soviet. Nu nu- 
mai atât, dar Bronştein a luat măsuri ca să dea bază acuzaţiunilor 
aduse celor arestaţi. Cum se poate lămurii iaexplicabilul fapt din prac- 
tica polițienească în Rusia, că preşedintele Nosar şi deputații principali 
ai Sovietului au fost arestați, iar vicepreşedintele aceluiași Soviet, 
Bronştein, a fost lăsat liber? Bucurându-se de libertatea de a provoca, 
Bronştein a convocat Sovietul şi din porunca Oâranei a făcut să fie 
primită rezoluția următoare: „Sovietul deputaţilor muncitorilor, aflând 
de arestarea preşedintelui, a hotărât să continue pregătirea pentru e 
răscoală înarmată.“ Aceasta rezoluţie a lui Troţchii a fost singura în- 
vinovăţire adusă lui Nosar. La judecată s'a dovedit, că Nosar în dis- 
cursuri şi în scrieri n'a făcut niciodată aluzie sau chemare la o răs- 
coală înarmată. A fost totuşi exilat: Mai departe, Nosar povesteşte în: 
cartea sa, că în 1907, după ce revoluția în Rusia a fost înăbușită, 
Bronştein a trecut în slujba zgenţiei militare germane, unde în cali- 
tate de spion a rămas până în 1918, executând în difefite locuri di- 
ferite porunci ale statului major german. Aşa în 1914, la începutul 
războiului, Bronştein-Troţchi a întreprins cu bani nemțeșşti tipărirea 
unui ziar defetist chiar în capitala Franţei. Nosar,- pe vremea aceea: 
emigrant în Paris, sa adresat ministrului. de Interne al Franţei, pre~ 
zentându-i dovezi despre activitatea de provocator-spion a lui Bron- 
ștein. Declaraţiile lui Nosar au fost verificate și sa dovedit cu palpas 

bilitate că Troţchi tipărea la Paris ziarul său defetist cu bani germani . 
Guvernul francez a închis ziarul şi a expulzat pe Bronştein din Franţa. 
Leiba Bronştein plecă în America, întâmpinat acolo cu triumf de o 
adunătură de internaţionalişti. la 1917, Troţchi se grăbi să vină în 
Rusia, pentru mai marea ei fericire, ca să împlinească în realitate un 
nou ordin al statului major german. Guvernul. englez, cara ştia de ra- 
porturile lui cu agentura germană de spionaj, Pa arestat la Londra în 
timpul trecerii spre Rusia. Ministrul de Externe al primului guvern 
revoluționar, Pavel Miliucov a intervenit însă pe lângă guvernul englez, 
ca să-l întrebe, cu ce drept ține arestat o aşa bunătate de cetăfean 
rus? Despre legăturile lu: Troțchi cu agentura germană a făcut decla- 
rații însuși generalul Hoffmann, la Brest-Litovsk: „Leninismul a fost 
organizat din porunca generalului Ludendorff şi al statului major, cu 
scop de a paraliza Rusia și prin aceasta a avaa posibilitatea de a 
muta armatele pe frontul occidental“. 

Pentru acest denunţ pe care-l face împotriva marelui provocator 
Leiba Troţchi, Nosar a plătit cu viaţa. Aflând că se ascunde undeva 
în Ucraina, oamenii guvernului lui Troţchi, — de acelaș sânge cu el, 
— în noaptea de 3 spre 4 Maiu Pau prins, i-au tăiat capul şi Pau 
trimis generalului armatei roşii, Leon Bronştein. 


* 
% %* 


Gândiţi-vă acum, şi spuneți: 

E o coincidenţă, sau ce e, faptul că președinta al Internaționalei 
'a III e Grişa Apfelbaum şi că generalisim al tuturor armatelor comu- 
niste din lume, adică al tuturor partidelor: comuniste, s'a proclamat 
deunăzi acest aventurier nomad, Leiba Bronştein- -Troţchi ? Nu vă vine 
în gând bănuiala, că aceste două formidabile organizaţii conduse de 
doui oameni fără ţară, căutând să clatine filozofia ordinei şi să surpe 
organizația socială, realizează planurile groaznice ale cuiva, ascuns în 
dosul revoluțiilor şi a frăţiilor internațional-umanitariste ? Ce așteptări 
wor realiza acești 'doi fii ai lzraelului? Nomazi din punct de vedere 
moral, nomazi din punct de vedere material, neavând nici o certitu- 
dine definitivă, decât impresia sângelui lor, necrezând în nicio promi- 
siune de viitor al Dumnezeului tuturor oamenilor, de cât numai în po- 
runca de plutonier al unei lehova furios, neadmiţând permanenţa vieţii 
şi a nemuririi omenirii decât numai în marginile viziunii lor de rasă, 
exploatând relativitatea cotidiană a lucrurilor pentru piramidăle, con- 
strucții religios-naționale, aceşti doi cetățeni fără patrie, dincolo de 
iluzia coincidențelor — pregătesc înfăptuirea vreunei proorociri bar- 
bare a lor, numai a lor. 

De aceea oamenii cari la Geneva se pregătesc să facă reală 
„închipuirea păcii“, deşi sunt oamenii de bună credință pregătesc un 
nou pericol: pericolul păcii. 

Trebuie dezarmat mai întâiu marele provocator, personal şi co- 
lectiv, de sabia care o ţine în mână și de intenţiile pe eari le poartă 
în cap. G. M. IVANOV 

Colonizările în Ardeal 


— Legiferarea colonizărilor ungurești — 


Va fi interesant, iar pentru cei cari fac azi colonizări va fi in- 
structiv, să analizăm dispzziţiile legiferării ungurești, luate pentru re- 
gularea operațiunilor de colonizare. Am arătat şi în alt loc, că ungurii 
au fost meşteri în a acoperi tendințele polticei lor agrare cu-un văl 
de utilitate publică. Legile lor agrare, în aparenţă, au trecut ca ema- 
naţiunile unor necesități economice. In fond însă, ele au servit alte 
interese. S'a scris una şi din executarea legii a eşit alta. Acest sistem 
de învăluire a stat și la baza leg ferării în materie de colonizare. 

După anul 1848, cea mai veche lege dată în materie de coloni- 
zare este legea ar. XXII din 1873. Ea face parte intregrantă din legile 
instituite pentru regularea proprietăţilor. Dispoziţiunile ei însă să refer 
la regularea colonizărilor- făcute mai înainte, şi nu constitue nici o 
normă pentru operaţiunile de colonizări din viitor. Cum năzuia să regu- 
leze trecutul, azi nu mai este actuală. 

Legea nr. V din 1894 este cea dinti, care regulează sistematic 
operațiunile de colonizare. Dispoziţiunile ei principale sunt următoarele: 

1. Colonizările se vor putea realiza. de stat, de particulari şi de 
persoane juridice. 

2. Colonizările se vor realiza pe sate, ori pe lângă sate. Pe sate, 
atunci când se vor înființa comune coloniste nouă, cu cel puţin 150 
de familii coloniste. Pe lângă sate, atunci când comunele existente se 
vor lărgi cu cel puţin 10 familii coloniste, cari vor dispune fiecare de 
cel puțin 10 iugăre de pământ. 

3. Lotul de colonizare se va constitui din teren intravilan și din 
teren extravilan. Intravilanul va avea o întindere minimă de 400 stân- 
jeni pătraţi, iar extravilanul, adică pământurile de cultură din hotaru! 
comunei, va avea o întindere minimă de 10 iugăre, şi maximală de 80 
iugăre. Loturile vor fi întregite cu izlaz, a cărui îatindere trebue să 
fie cel puţin 5%, din suprafaţa globală. 

4. Operațiunile de colonizare se vor face în baza unui plan în- 
tocmit înainte şi aprobat de forul superior, care e ministerul Agriculturei. 

5. Statul va avea drept de preempțiune asupra loturilor de colo- 
nizare. El creiază un fond special de 3 milioane florini în aur, pentru 
operaţiunile de colonizare. 

Aceste sunt dispoziţiile generale preconizate de această lege. 
După 1894, ele au fost observate; mai târziu, au fost însă trecute cu 
"vederea, In practica colonizărilor a început să se manifeste tot mai 
mult sistemul fermelor, deoarece acesta se potrivea mai bine cu scopul 
urmărit de unguri prin operațiunile de colonizare. 


x 

In cursul timpului; directiva națională a politicei agrare ungurești 
a început să fie tot mai şovinistă. Paralel cu această notă accentuată, 
s'au înmulțit zi de zi și operaţiunile de colonizare. Opinia publică 
ungurească reclama tot mai pronunțat revizuirea legei: din 1894, 
şi legiferarea în mod mai rațional a operațiun' lor de colonizare. 


Regimele ungurești au stat tot mai mult subt influența acestui 
curent şovinist. Ministrul de agricultură faimosul Darányi Ignácz a 
pregătit mai multe proiecte de legi pentru regularea operațiunilor de 
colonizare, dar aceste proiecte nu au ajuns în Parlament, căci inte- 
rese superioare ale monarhiei au împiedecat desbaterea lor. Deşi aceste 
-proiecte mau devenit legi, totuşi ele în realitate au fost practicate la 
operațiunile de colonizare. 


„Din punct de vedere agrar, aceste -proiecte conţin dispoziţii im- 
portante, cari arată clar evoluţia convingerilor ungurești asupra colo- 
nizărilor. Voi schița aceste proiecte de legi şi conținutul lor. 

Proiectul de. lege asupra colonizărilor pregătit de ministrul Da- 
rânyi Ignácz în anul 1903, are următoarele dispoziţiuni generale. 


1. Se admit colonizări particulare, realizate de particulari și de 
persoane juridice private, precum şi colonizări publice, realizate de 
stat şi persoane juridice publice. 

2. Colonizările se vor înființa după următoarele sisteme; 

a) pe sate, înființându-se comune noi coloniste; 

b) pe cătune, înființându-se cătune coloniste, lângă comunele 
politice existente. ; 

c) pe ferme, înființându-se ferme coloniste lârgă comunele 
existente ; 

d) pe ferme, pentru muncitori agricoli. 

3. Lotul de colonizare se constitue astfel, prin defalcarea pe 
pe teren, în nivel corespunzător, conform planului de colonizare. In- 
tinderea minimală se va fixa în planul de colonizare, după situația 
pământului, avându-se în vedere împrejurarea, că din venitele lui să 
poată exista colonistul şi familia sa. Din 2/, parte a întinderei des- 
tinată colonizărei se vor putea defalca loturi potrivite pentru proprie- 
"tatea mijlocie, a căror întindere însă nu va putea trece peste 600 iugăre. 
Se va întregi lotul de colonizare cu islaz, a cărui întindere va face 
cel puțin 5%; din întinderea globală. = 

4. Colonizările se vor face cu drept de proprietate în favoarea 
colonistului. Statul va avea drept de preemţiune asupra lotului. Afară 
de acest drept se mai asigură în favoarea statului, în unele cazuri 
chiar Și dreptul de răscumpărare a lotului. l 

Colonistul va avea drept electoral, fără considerare la dis- 
poziţiile specifice ale legii electorale. 

6. Se înființează, ca for suprem, o comisie specială de experți 
pe lângă ministerul Agriculturei, care va avea 28 membrii ordinari 
numiţi pe viaţă. 

7. Se creează un fond de 80 milioane coroane aur, pentru scopuri 
de colonizare. Operațiunile de colonizare se vor face în baza unui 
plan pregătit mai înainte și aprobat de ministrul Agriculturei. Dis- 
pozițiunile acestui proiect de lege trec dincolo de cele ale legii din 
1894. Această lege a prevăzut sistemul celonizărilor pe sate, cu loturi 
de colonizare potrivite proprietății mici. Proiectul de lege din 1903 
prevede și sistemul colonizărilor pe ferme, în mod facultativ, cu apli- 
carea sistemului trienar,: Deci, acordă loturi de colonizare potrivite 
pentru proprietatea mijlocie și organizează temeinic felul executărei 
operațiunilor de colonizare. 


k 
* * 


Proectul de lege din 1909 asupra colonizărilor și seanda 
conceput tot de ministrul Darányi Ignácz e şi mai avansat față de 
proiectul din 1903. Conține dispoziții mult mai categorice și. din dis- 
pozițiunile lui clare se trădează fără îndoială scopul colonizărilor 
ungurești. 

In baza acestui proiect de lege se vor „admite la operaţiunile 
de colonizare următoarele dispoziţiuni : 

1. Colonizările se vor putea realiza de stat și de particulari, 

2. Colonizările nu se vor putea realiza decât asupra terenurilor 
cultivabile. Terenurile necultivabile vor putea fi colonizate, atunci când 
proprietarul lor, înainte de colonizare, le va aduce în stare de cultură, 

3, Se admit deosebite loturi, şi anume: 

a) loturi mici, care sunt potrivite pentru proprietăți mici. Intin- 
derea acestor loturi trebue să asigure existența colonistului şi a fami- 
liei sale, fără ca aceştia să fie constrânși și la altă ocupaţie pentru 
asigurarea existenţei lor ; 

loturi mari, cari sunt potrivite pentru proprietatea mijlocie. 
Intinderea acestora va asigura deoparte existența colonistului şi a 
familiei sale, muncind el personal în mod intensiv, iar de altă parte 
va da posibilitate colonistului să sacrifice și pentru utilitatea publică. 
Intinderea acestui lot însă nici un caz nu va trece peste maximul de 
500 iugăre. Din întreaga întindere destinată colonizării, o” treime trebue 
constituită în loturi mari; 

c) loturi pentru muncitorii agricoli, cari vor servi pentru sus- 
ținerea în parte a acestor muncitori. Intinderea lor va fi redusă, de- 
oarece muncitorul agricol îşi va asigura existența sa şi din alte ocupaţii. 

Deialcarea loturilor se va face în baza planului de colonizare confirmat 
de: ministrul Agriculturei. 

Integrarea loturilor cu islaz se “va face conform situaţiei geografice.” 
Intinderea izlazului va fi cel puţin 5%, din întinderea globală. 

4. Colonizarea se va face cu drept de proprietate asupra lotului. 
Statul însă va avea drept de preemțiune și în unele cazuri chiar 
dreptul de răscumpărare. Planul de colonizare va trebui confirmat de 
ministerul Agriculturei. Statul va înfiinţa un fond de colonizare, cu 
un capitat de 120 milioane coroane aur, care va sta la dispoziţia 
ministrului de Agricultură în scopuri de colonizare. 

Dispoziţiile acestui proiect de lege sunt mai înaintate ca ale 
proiectului din 1903. In proiectul din 1909 se declară în mod cate- 
goric aplicarea sistemului trienar pentru constituirea loturilor mari 
pe când în cel din 1903 a fost admis în mod facultativ. Este foarte 
interesantă dispoziția pentru asigurarea muncitorilor agricoli. In re- 
giunile noastre, agricultura a ajuns în progresul său până la indus- 
trializare. In acest grad de cultură agricolă se reclamă existenţa 
muncitorilor agricoli, cari să fie mai bine legați de glie ca proletarii 
agricoli, având totodată şi o iscusință în ntunca agricolă. 

Legea nr. XV. din 1911 înființează Banca Altruistă şi modifică 
unele dispoziţii a legii nr. V. din 1894. — Cu Banca Altruistă m'am 
ocupat în alt loc, unde am arătat mai de aproape rolul acelei instituţii 
financiare. Aici voi arăta exclusiv dispoziţiunile acestei legi în materie 

de colonizare. Aceste dispozițiuni sunt următoarele: 
1. Loturile de colonizare nu pot fi mai reduse de 10 iugăre şi 


"mai mari de 500 iugăre. 


2. Ministerul Agriculturei va putea utiliza în regiuni de colonizare 
unele moșii ale persoanelor juridice publice în scopuri de colonizare. 
Aceste colonizări însă nu vor putea face cu drept de proprietate pentru 
colonist, ci numai în arendă, care poate fi chiar perpetuă. 

3, Se regulează dreptul de răscumpărare al statului asupra lotului 
de colonizare şi se fixează cazurile când se va putea exercita acest 
drept. Se fixează chiar şi preţul de răscumpărare. 

Aceste sunt dispozițiile generale ale legilor și proectelor de legi 
ungurești în materie de colonizare. Ele au fost trecute în toate pla- 
'nurile de colonizare, așa încât au rămas ca norme ale unui sistem. 


ION IACOB 

Un om imoral 


Chipul ciudat în care îşi pierduse mintea prietenul meu mă um- 
pluse de nedumerire, pe lângă durerea adâncă pe care nu numai un 
prieten, ci orice om ţi-o prilejueş'e în asemenea împrejurări. Nebunia 
prietenului meu eră neobişnuită. Fără furie, fără ceartă, ci simplu și 
„stăruitor, el părăsi într'o dimineață casa şi pe ai săi, şi plecă spre schitul 
din aproprierea oraşului, unde ceru să fie primit, zicând că el vrea să-şi 
petreacă restul zilelor acolo, ca un simplu servitor... Călugării cunos- 
cându-l, rămaseră cu ochii căscaţi la el; — dar prietenul meu, cu glas 
domol, îi spuse din nou rugămintea lui... Și călugării spuseră iar, că 
aceasta nu se poate, — iar el, surâzând ca un copil bătrân, îi rugase 
din nou să-l primească acolo, îngăduindu-i să-și sfârșească în pace 
zilele... Il primiră, — dar în scurt înştiințară, la oraș, familia. A doua 
zi veniră nevasta cu doi prietini, și cu lacrimi grele pe obrazi îl rugară 
să se reîntoarcă acasă, căutând să-l convingă, că fapta lui avea să dea 
loc la svonuri urâte, — că acest lucru îi va cufunda pe ai lui în ruşine 
şi în desconsiderare; — în sfârşit, îi înşirară toate argumentele ce le 
veni la îndemână. Prietenul meu, tot așa de simplu cum plecase, le 
răspunse şi lor: — „Duceţi-vă, plecaţi și mă lăsaţi... Spuneţi că sunt 
nebun, şi s'a isprăvit... Dar eu de aici nu mai plec, — ori ce-aţi face... 
Eu am murit pentru voi, de-acum încolo...“ Zicând acestea surâdea 
copilăreşte și trecându-și mâna peste frunte își însenina cu totul chipul. 
Apoi intră într'o tăcere prelungă, privind spre copacii de pe dealul din 
faţa schitului... 

-~ De-atunci trecuse câtva timp. In oraş se șoptea peste tot de ne- 
bunia lui. La cafenea, diferiți cunoscuţi de-ai lui, îi făceau clasificarea 
nebuniei, aşezând-o între monomanie și imbecilitate; alţii — tot prie- 
teni — spuneau între două şpriţuri: „ia, un nebun a fost toată viața, 

a ştiut pe ce lume trăește!“ Alții puneau nebunia lui pe seama unei 
Soale necăutate, iar cei.mai mulți îl dădură uitărei, căutându-şi de tre- 
burile lor de fie ce zi. 

Nevasta şi copiii plânseră o vreme, dar și ei, treptat, începură a 
a pluti pe apele mâloase ale vremii, și făceau și ei așa cum credea 
şi putea fiecare... Așa că, — pot zice —, prietenul meu murise dea- 
binelea.. Uitarea — balsamul care tace să se ierte toate păcatele ome- 
nești — lucrase şi aici, cu temei... | 

Şi iată că, întro zi de sfârșit de vară, gânduri felurite îmi purtară 
paşii spre schitul unde îşi ducea viața prietenul meu... O dorință arză- 
toare mă împingea într'acolo, în afară de durerea profundă a unor 
necazuri recente. Oamenii îmi aruncară în suflet o chinuitoare: nedu- 
merire... Ca spre o lămurire, aşa plecai spre schit... Bănuiam eu unele 
lucruri, care îmi făcură credința mai de mult, că nebunia -prietenului 
meu eră ciudată... Plecai pe jos spre zarea dealului din faţă, și mergând 
cugetam la acestea... In aerul încălzit de soarele sfârşitului de vară 
sburau gânganii și pasări, iar câmpiile se întindeau masive, ca o spi- 
nare monstruoasă și imensă, pe care-o încingeau curelele groase ale 
drumurilor de tot felul... 


Când mă văzu surâse, ca și cum nu mă întâlnise din ajun, şi, 
întinzându-mi mâna, îmi zise simplu: 

— „Ce mai faci?..* 

Simţii în mâna mea o mână aspră şi noduroasă. li răspunsei, că 
am venit să-l văd... | 

Și tot aşa de simplu, ne aşezarăm pe două buturugi din spatele 
schitului şi ne întrebarăm de sănătate... Nimic de.pe chipul său senin 
nu arăta vre-o tulburare a minții, iar vorba îi era legată şi cu înțeles, 
Atât, că surâdea prea des, rostind rar cuvintele. Sau poate aceasta eră 
. numai părerea mea... li dădui lămuriri despre cele petrecute la oraș, 
despre ai lui; — prietenul, mereu surâzător, dădea din cap și nu în- 
treba nimic... Ai-fi putut crede că un dispreţ desăvârșit îi încieștează 
sufletul, — dar nu era acesta adevărul, de vreme ce, după ce ascultă 
„vorbele mele, îşi alungă surâsul în fundul fiinţei, şi dând din cap rosti 
mai mult în sine: 


— „Sărmanii oameni, — sărmani...“ ` 
Nedumerirea mea deveni — se înțelege — aproape chinuitoare. 
Spre seară stăturăm în cerdacul odăii lui... Şi aşa, deodată, 


fără să mă mai pot stăpâni, îi spusei repede: 

— „Dragul meu, eu vreau să ştiu ce e cu tine?..“ 

Prietenul adăogă și el repede de data aceasta: 

— „Ce e cu nebunia mea?!..“ 

— „Dacă zici tu aşa, —- fie! 

Nebunul, reluându-şi calmul obişnuit, grăi, povestindu-mi: 

— „Eşti singurul care... dar e mai bine să trec peste asta... 
da... Să-ţi spun ce-i cu nebunia mea?! Să-ţi spun... Tu ştii, dragă, 
întâmplările din cea de pe urmă vreme... Ştii cât am pătimit în 
zăzboi... ifi aduci aminte, cum plângeam la regiment, într'o pădurice 

din dosul taberei, când vedeam mprind soldații de tifos exantematic, 
iar zahărul şi alimentele care ar fi trebuit să-i hrănească luau drumul 
laşului, slujind la mesele de desfrâu ale miilor de cocote... Şi în 
tabără mureau oamenii, blestemând... Iți mai aduci aminte, de miile 
de vagabonzi, care-şi căutau unităţile sfărâmate, și negăsindu-le mureau 
pe la margini de drum şi-i mâncau fiarele şi corbii?... Iți aduci 
aminte, în ziua aceea de iarnă gheţoasă?! Ştii... colo... la marginea 
unui tufiş.,. Iți aduci aminte de copilașul mort, care stătea cu mâinile 
împreunate spre cer, de parcă sar fi rugat lui Dumnezeu?! Ştii, pe 
urmă, cum lam îngropat, sărutându-i fruntea rece, şi cum, apoi, ne-am 


tărât mai departe, dând peste tot locul de hoituri de oameni și de , 


“vite?! Dar atunci, când din ordin a trebuit să trag asupra unui soldat, 
pus la stâlpul infamiei, sub învinuirea de- dezertare?! In dureroasa 
răsturnare din iarna aceea de, groază, plecase şi el, din drumul retra- 
gerei, şi se dusese în satul din coastă, ca să-şi vadă nevasta şi copiii... 
Şi Pam împuşcat... Şi câţi!2 Dar toate sunt zadarnice, de oarece tu 
le ştii pe, toate... Au trecut, — s'au dus... Şi bine că sau dus, — 
— şi-i bine că le uităm.:. da... da... Nu spune altfel, că mai 
dreptate... Uitarea aici îşi are rostul ei... Dacă ţi le-am reamintit, 
am făcut-o numái în scopul pe care ai să-l vezi... 

Ne-am întors acasă... Puțin după desmeticire, oamenii noștri 
își începură viaţa, pe care o ştii... Goniţi de dinapoi de spectrul morții 


de care deocamdată scăpaseră, — oamenii se îmbulziră spre viață... 
Viaţa devenea ca şi un dușman pe care trebuiau să-l devoreze.... 
Bine, — treaba lor, mi-am zis... Face fiecare ce poate, — şi vrea 
ce poate... Aici începe însă... da... să-i zic... nebunia mea... 
Zălog firii mele, — şi înduioșat şi mai mult de amintirile războiului, 


pe care eu nu le putezm uita de loc, — m început o viţă de luptă 
pentru obștime... Aş fi putut și eu să mă trag deoparte, undeva, 
întrun loc de linişte şi de înavuţire sigură... Eram gata să mă așez 
întrun orășel liniştit şi curat, unde să practic o avocatură sigură și 
aşa de rentabilă, încât acuma aş fi fost de mai multe ori milionar... 
Eu însă mam făcut aşa, cu toate că nevasta îmi spunea ades: „tu, 
măi omule, nu ştii pe ce lume trăești...“ Eu, în loc de asta, m'am 
reîntors în oraşul meu, care eră pe jumătate devastat, pe deantregul 
sărăcit şi supt de cotropitori. . Veniră zile grele... Le învingeam pe 
toate cu convingerea că trebue să luptăm pentru a aduce în lumina 
zilelor ce vor veni o altă viaţă, de bine și de dreptate... Aşa ziceam 
atunci... Aici, nebunia mea începu să se desvolte... Să nu te mire : 
luciditatea mea, dar aşa e... Veniră atunci vre-o câţiva ani de 

sbucium diavolesc... Frământările obşteşti începură... Lăsam toate 
deoparte și plecam în mijlocul oamenilor... La început, nevasta nu 
zise nimic... Iubirea ei pentru mine învingea îndoelele, dar, treptat, 
cu mărirea sărăciei în casa noastră, nemulțumirile începură... In po- 


triva noastră erau toţi acei cari voiau să profite de viață, — erau toți 
acei care, în războiu, îşi rotunjiseră averea și situaţia, — erau oamenii 
fără scrupule şi fără îndoeli... Ştii foarte bine, că doar am dus 


lupta laolaltă... 

Şi cu cât îndârjirea se învârtoșea în luptă, cu atât sărăcia era 
mai mare în casa: mea; abia aveam ce mânca.. Imi aduc aminte: în 
iarna aceea grea, când au fost alegeri... Am plecat de-acasă cu câţiva 
tei în buzunar, şi am stat trei zile în propagandă, îngheţând şi des- 
ghețându-mă de douăzeci de ori pe zi, — vorbind "sătenilor de drep- 
turile lor; — iar acasă, nevasta, fără un ban, încropea nevoile din cine 
ştie ce împrumut sau vânzare... A trebuit, fireşte, din pricina luptei, 
să mă pun rău și cu multă lume... Zeci de dâşmani nevăzuţi unelteau 
în oraş împotriva noastră, urzindu-ne din minciuni și calomnii o si- 

„tuaţiune din cele mai teribile. Le ştii toate. In vremea aceasta, am 

* simţit cum: se depărtează de mine lumea. Intâi, cei pentru care luptam. 
Ciudat, nu-i aşa? Dar ştii că nu spun minciuni. Norodul, dragă, nu se 
vrea ajutat. Asta-i una. Noi am zis: să-l ajutăm fără voia lui, — şi 
l-am ajutat, — şi el ne-a urât. l-am arătat minciuna în care zace, şi 
el ne-a dat la cap. l-am arătat care-i calea dreaptă, şi el ne-a dis- 
prețuit. Dar nu despre acestea vreau să-ţi spun, — ci despre nebunia 
mea. Se înţelege, că în vremea aceasta, sărăcia făcea ravagii în casa 
mea. Incet-încet, începu să se depărteze și familia de mine. Intro zi, 
nevasta îmi zise cu glas neobișnuit: — „Aceasta-i o purtare imorală,“ 
vorbind de purtarea mea. Auzi: imorală... 

Da-atunci, începu lupta în mine însumi în jurul acestei vorbe. 
imi auzeam raționamentele: om imoral, adică omul care, uitând de-ai 
lui, luptă pentru ceilalţi; — om imoral, adică omul care având colea, 
la îndemână înavuţire sigură și lesnicioasă, preferă o sărăcire prelun- 
gită, numai şi numai să isbutească să ridice norodul din întunerec şi 
nedreptate; — om imoral, adică omul care, în loc de a uita durerile 
grele din vremile de restrişte şi a ajunge astfel om mare, le îm- 
prospătează în fiece clipă şi luptă pentru răsbunarea atâtor frați dis- 
păruți în învălmășşeala cea mare; — om imoral, adică omul care nu-și 
înțelege vremea în care trăește, şi care crede că poate schimba viaţa 
noroadelor prin viața lui de trudă, muncă, cinste. şi celelalte surate. 

Atunci, veni trezirea, — dar odată cu ea şi nebunia... Văzui a- 
devărul în ziua când după ani də muncă și de sacrificii, norodul ri- 
dică în lumină şi puse în fruntea lui, tocmai pe acei care îi erau duș- 
mani, — iar pe noi ne alungară, blestemându-ne. ţi aduci aminte... ln 
ziua aceea, nevasta — şi chiar băiatul cel mare, — îmi spuseră cu 
glas aspru: ua | 
| — „Ai văzut? Ce-ai făcut cu viața ta? Ce-ai făcut cu viața 
noastră ?!“ 

Rămăsei uluit, — strivit între firea mea și realitate. Deoparte în- 
treaga mea ființă, — de cealaltă: realitatea, și amândouă formidabile. 
Am căzut pe gânduri, greu... Zădarnice fură încercările a lor mei, — 
și ale voastre. Un gând năpraznic punea stăpânire pe ființa mea: cel 
ce face ca mine, e un ne-om, — un nebun?! lată, ideea aceasta este 
întreaga mea existenţă sufletească de atunci încoace, — e nebunia mea. 

Pe urmă, ştii ce s'a întâmplat... Zi cu zi, m'am convins că sunt 
o povară pentru ai mei, şi că ei, fără mine, îşi capătă libertatea de- 
plină de a fi și a rămâne în rândul oamenilor normali. Cu mine ar 
* 

fi rămas mereu, nişte nenormali, — nişte imorali ca și mine, sau și 
mai rău: nişte oameni morali stânjeniți de-un imoral, — de-un nebun.. 

Când gândul acesta se lămuri desăvârşit în mintea mea, — tot 
ce-a urmat a fost foarte lesnicios. Cum se desprinde frunza de pe ram 
şi cade jos, — așa m'am desfăcut eu de societatea oamenilor sănătoşi, 
plecând să-mi ascund urâciunea morală a fiinţei mele. 

Şi iată: am venit aici... Și este o vreme de când stau și cuget 
mereu asupra aforismului pe care ţi l-am spus: cel ce face ca mine e 
un ne-om, — un nebun?! Asta-i marea întrebare. 

Acuma Oamenii m'au uitat, — de sigur: dar eu nu uit acest gând. 

Când prietenul isprăvi de povestit, — sus în pădure un huhurez, 
își spunea numele la răstimpuri, de parcă și el ar fi ridicat pâră şi 
ar fi hulit pe-un om, care în loc de a vedea ca oamenii realitatea 
acestei vieţi, se preocupă de întrebări nebunești, fără nici un rost, 
| Reîntorcându-mă, spre seară, în oraş, nu ştiu de ce aveam cre- 

zarea că mă cobor în iad. 


AL. LASCAROV-MOLDOVANU 

Sistemul administraţiei financiare 


O crudă ironie vine să-şi bată joc de ministerul despre care se 
crede că e condus cu cea mai mare râvnă şi severitate: de acela al 
Finanţelor. Alarma pe care o dau gazetele dela Bucureşti vizează a- 
proape excluziv acest minister, care, îngrijorat de veştile ce se pri- 
mesc de pretutindeni, încearcă să facă față abuzurilor. Ordonă anchete 
şi aplică sancţiuni. Et acţionează chiar şi faţă de public, cu intenția 
de a calma- spiritele. Ordonanţele circulare, cari altădată erau strict 
confidenţiale, acum se publică în Universul. Şi, lucru de neînțeles, 
toate străduinţele rămân zadarnice. Răul nu numai că nu scade, dar 
el se tot întinde mereu, cuprinzând toate serviciile din cuprinsul țării. 
Situaţia este atât de gravă, încât inspectorii, împotriva cărora ne-am 
ridicat cuvântul deseori în aceste pagini, au devenit prea puţini ca să 
aricheteze fără de legile de pretutindeni, dar mai ales dela perceptora- 
tele -rurale. De alunecările morale ale acestora ne sezizăm şi noi 
pentru a ne spune cuvântul. 

In administrația financiară, ca pretutindeni, cauzele degradării 
sunt multiple. Unele principale, altele accesorii. Printre acestea din 
urmă sunt: destinderea morală postbelică, politica de partid, slaba 
retribuțiune a funcționatilor, lipsa de selecționare și controlul neserios, 
ineficace. In fruntea cauzelor principale stă însuș sistemul administra- 
tiv, cu toate greșelile lui. De acesta din urmă ne vom ocupa şi noi, 
mai ales că celelalte sunt destul de cunoscute din presa zilnică. Ca 
să fim drepți, şi ca să evităm concluziile greşite, ne vom mărgini la te- 
ritoriul Ardealului, a cărui organizaţie administrativă o avem subt 
ochii noştri. 

Se știe, că până la noua lege financiară, administraţiile finan- 
ciare județene nu aveau decât ur număr restrâns de perceptorate, în 
centrele cele mai importante din judeţ. In comunele rurale nu erau 
servicii fiscale speciale. Notarii comunali şi cercuali, zjutați de primari, 
îndeplineau şi funcțiunea de agenți și incasatori fiscali. 

Asimilarea organelor administrative comunale serviciului fiscal a 
fost o măsură foarte înțeleaptă, verificată de o practică îndelungată. 
Notarul comunal, căruia i se cerea o pregătire temeinică, avea toată 

priceperea în a calcula și a impune dările de tot soiul, iar primarul, 
care în baza legii comunale maghiare trebuia să aibă o anumită avere 
imobilă, oferea garanția materială. Sumele incasate pe un timp anumit 
rămâneau în paza şi grija primarului, care din timp în timp le vărsa 
perceptoratului respectiv. Organele fiscale nu duceau nici o teamă, că 
primarul îşi va însuşi banii incasaţi, deoarece aceștia nu întreceau 
nicipdată valoarea averii sate imobile. Perceptoratele fiind puţine, ele 
erau organizate pe baza aceloraşi principii de dublă garanţie. 

Odată cu noua lege financiară a urmat și descentralizarea vechi- 
lor perceptorate, organizându-se în fiecare comună mai mare câte unul. 
Vorba vine, că s'au organizat, căci în realitate s'au creiat o seamă de 
casierii publice, şi nimic .mai mult, în lotalități fără serviciu de si- 
guranță publică şi fără funcționari cu destule garanţii morale şi mä- 
teriale. Căci, iată în ce consistă pretinsa organizare. 

Descentralizarea perceptoratelor reclamând dintrodată un număr 
înzecit de oameni, era imposibil ca aceştia să se poată recruta dintre 
“elementele cele mai bune. Din acest motiv, condiţiile de primire sau 
redus până la ultima limită, la s:ris-cetit. Copişti fără nici o clasă 
„de liceu, şi fără nici o bază economică, au ajuns să mânuiască mi- 
lioane. l 

_ Abja înjghebată noua organizație, repede sa văzut că nu va 
putea corășpunde grelei misiuni ce o așteptă. Astfel în cele din urmă 
s'a recurs tot la vechiul sistem, dar fără a reface lucrurile. Tot secre- 
tarul comunal — ca'cel mai calificat şi mai priceput — a devenit 
spiritul diriguitor al fiscului, dar fără ca pe urma activităţii lui din 
prezent să aibă aceeaș mulțumire sufletească. Trimiţând sumele în- 
casate perceptoratului comunal, el nu mai are garanția că rezultatul 
muncii lui va ajunge, de fapt, la destinație. Prin noua organizare a 
perceptoratelor s'au sustras garanţiile materiale cate erau mai demult; 
principala greșeală de unde izvorăsc toate relele. Căci, ce răspundere 
materială pot să impun unui om, care nu are nimic, sau aproape ni- 
mic, şi la ce răspundere morală pot conta din partea unor oameni 
“fără nici o școală ?... 

Privind lucrurile prin prizma realităților, să nu ne mirăm deloc 
„că lucrurile au ajuns până aci. Sunt semne că nici nu am atins încă 
culmea demoralizării. Fărădelegile vor lua proporţii tot mai mari, orice 
măsuri drastice se zice că s'ar lua, şi oricâte inspecții se vor face. 
Precum severitatea de multe ori brutală a poliției noastre nu poate 
micşora cu nici un procent numărul infractorilor — deoarece ei sunt 
produsul unei societăţi, legi şi moravuri propice — tot astfel stăm şi 
cu corpul funcționarilor financiari, o societate şi el, îndrumat de legi 
şi regulamente. Să retormăm sistemul, legile și practica lor internă 
Și numai apoi să ne aşteptăm la o îndreptare. Până nu se va produce 
această radicală schimbare, toate străduințele organelor de control vor 
avea rezultatele amintite ale poliţiei. lar loviturile de milioane, în 
ciuda revoltei unanime vor continua să dăinuiască, atâta timp cât o 
stare de lucruri nenorocită le va încuraja. 

i P. NEMOIANU 

Omul şi politica 


— Câteva constatări asupra cetățeanului — 


De când Aristotei a definit pe om un animal politic, cei doi: 
termeni, om și politică, nau mai fost nicicând separați. 

Totuşi definiția. lui Aristotel nu era o descoperire, ci o simplă 
constatare; o pecete aplicată pe ceeace a fost mereu și 'mereu va fi. 
Dacă Grecii întrebuinţară ajectivul polifikos pentru a indica pe ce- 
tățean și numele politie spre a denota politica, ei numeau politeia- 
atât dreptul de cetăţenie şi participarea în administrarea statului, cât 
Şi administrarea însăşi a treburilor publice, guvernarea statutului. 
Toate aceste cuvinte erau derivate dela tulpina unică polis, cu care: 
ei indicau Atena, Troia și orice alt stat întradevăr liber. Dar defini- 

“ţia lui Aristotel, în afară de o constatare, a fost o definiție în care: 
ajectivul politic a servit a descrie pe om printre alte animale şi a-l 
distinge. 

“Omul nu poate fi decât un animal politic, nu poate fi decât ce- 
tăţean printre alţi cetăţeni, deoarece el singur nu“poate trăi şi nu 
trăeşte decât în societate. Şi e totdeauna cetățean, pentrucă acţio- 
nează totdeauna pentru statul în care e cetăţean, în care trăeşte. ca 
cetăţean, bun sau rău. El e legat de statul său cu un lanţ indivizibit 
şi puternic. Nu poate sta în afară de el şi nici nu stă; muncitor u- 
mil sau puternic, invalid sau valid, capabil sau incapabil, - el face 
parte din statul său, pe care poate să-l recunoască sau nu. Trăind: 
între graniţele unui stat, vorbindu-i sau nu limba, obse:vându-i sau 
nu legile, constructor sau distrugător, muncitor sau parazit, omul e 
al acelui stat. 

E al lui, chiar când nu are dreptul de cetățenie. Poate să nu ia 
parte la administrarea materială a statului în care irăeşte fără drep- 
tul de cetățenie, dar nu se poate abţine de a coopera la desvoltarea 
vieţii statului. Şi de fapt. cooperează, ca bunăoară spectatorul, care în- 
țepenit pe un scaun, într un fotoliu sauîntr o loje a teatrului, ia parte 
la desvoltarea vieţii teatrului. Fără spectatorul, înțelegător sau nu în. 
artă, subvenţionator sau parazit al artei, nu poate fi teatru. Chiar o- 
mul care nu are cuvânt în politică face operă politică. E deajuns ca. 

“el să pretindă de a avea cuvânt în politică, pentruca acea absență 
aparentă să se arate ca realitate. Face operă politică şi omul care re- 
'munţă la toate drepturile sale de cetățean pentru a se da la o parte, 
chiar dacă umblă cerşind o bucată de pâine din poartă'n poartă, sau - 
'se'nchidentr'o mânăstire, ori se ascunde în vr'o peşteră spre a birui 
-acele tentațiuni cari făcură celebru pe sf. Anton călugăr. Și acesta, fu- 
:gind de lume, trăia din lume, pentru lume și în lume. Nu voi să tră- 
iască în stat Caton, dar pentru a reuși a trebuit să se anuleze. Pen- 
tru a nega statul, trebui să se nege pe sine însuși. Se ucise spre a 
se afirma pe sine însuşi, se negă însă pe sine însuși, afirmând statul. 

Dacă sunt atât de indisolubile legăturile ce strâng pe om de $ 
stat și pe stat de om, face operă politică şi cine crede să se sustragă 
comprtițiunilor politice, pentru a le judeca cu ochi de filozof. Chiar 
“dacă filozoful politic nu se arată mulţimii şi preferă tumultului mul- 
“țimilor liniştea fecundă a bibliotecii sale, cugetarea sa devine armă . 
şi scut al partidelor cari combat pentru ea, fără virtutea lui, aşa după `; 
cum armele şi scutul lui Achille deveniră armele și scutul lui Patrociu, 
fără a avea virtutea lui Achille. - 

Şi e bine că e așa; cugetarea lui nu trebue să rămână ascunsă - 
„printre hârtiile prăfuite ale vre-unui sertar de birou sau închisă în 
creerul său. Virtutea sa ar servi atunci statului atât cât serviră ca să o= 
preas.ă pe Gali bărbile venerabile ale senatorilor romani, cari aşe- 
Zaţi pe scaunele curule, le așteptau impasibil și cu demnitate sosirea. 
“Dacă omul e animal politic, și nu poate să nu fie animal poiitic, nu 
e om acela, care, muncind sau stând la o parte, preocupându-se 
sau desinteresându-se de viața statului, fiindu-i potrivnic sau spriji- 
nind-o, să nu valoreze și să nu producă în politică. ` 

Dacă viaţa politică a societăţii şi a statelor e făcută astfel în- 
cât şi cine socoate dea se desinteresa de politică face operă politică, 
viața prosperă. sau ofticoasă a statelor nu depinde decât de însuşi 
idealul de viaţă al oamenilor cari compun conștient sau inconștient 
statele. Prosperitatea și ruina statelor e opera lor; istoricul știe cum 
statele  prosperează - numai când fericirea lor e în inima ce- 
tățenilor, ca o fericire proprie, ca sânge din propriul sânge, carne din 
A carne, și cum ele tânjesc când cetățenii le consideră streine 

e ei. 

Câtă vreme în Atena nu avu mare importanță Cleon, bunăstarea 
ei fu grija de căpetenie a oamenilor, și Atena era în culmea splen- 
doarei sale. Câtă vreme în Roma nu a fost celebrat Apiciu, care sub» 
August găsi mijlocul de a mânca continuu, Roma a fost regina lumii. 
-Dar când în Atena domnia Cleon şi cei mai buni stăteau rezervaţi, pen- ` 
„tru a nu se mesteca cu el, și când în Roma stăpânea nepăsarea față 
de treburile publice, Atena şi Roma decăzură. 

Evul mediu, îndemnând pe oameni la mântuirea sufletului şi con- 
siderându-se acest pământ ca o „vale a plângerii“ și ca adevărată 
patrie aceea cerească, îndepărtă tot mai mult pe oameni de cele pă- 
mântești şi slăbi tot mai mult viața statelor. A trebuit ca oamenii să 
reînceapă a se interesa de pământ, de propriul pământ, pentru ca să 

reînflorească industria şi comerţul şi în felul acesta viaţa să merite. 
întradevăr să fie trăită.. d 

A fost o vreme când aristocrația românească s'a desinteresat de 
viaţa politică şi lipsa sa de interes servi la întărirea conştiinţei politice. 
a altora, cari reclamară dreptul de a îndruma viața publică românească 
în sensul vederilor lor; aristocrației româneşti i a păgubit pasivitatea 
politică. A fost o vreme când comerțul și industria românească s'au 
desinteresat de viața politică şi această desinteresare servi activității. 
dușmănoase a altora. Câtă vreme țărănimea românească n'a luat parte- 

“prin vot la viaţa politică, interesele ei înalte erau înțelese şi îndrumate 

è prin prisma intereselor specifice ale clasei sociale minoritare. Numai; 
dreptul de vot însă, nu-i suficient existenții unui ideal în viaţa politică, 
el e un mijloc de manifestare legală, mijloc care- poate servi și la nimi- 
cirea idealismului politic, | 

Cândva, mai curând sau mai târziu, atât la noi cât şi aiurea, 
cultura politică va deveni, în forme simple și precise, un patrimoniu 
al mulțimii; solidarismul social, antiteza lui: individualismul, problemele. 
născute din interdependenţa grupurilor politice, îndrumările de ordin 
technic și altele, sunt şi vor rzmânea teren de explorare .al omului 

_de ştiinţă şi vor da loc totdeauna la specu'ațiuni doctrinare încâlcite,. 

Educaţia cet2ţenească nu preface pe cetățeni în școlari, ci înti- 
părește în mintea omului matur adevăruri simple din viaţa socială. Nu- 
mai cetățeanul educat cetățenește poate avea un ideal în viața politică 
şi în raport cu puterile lui intelectuale și morale el imprimă colec- 
tivității idealul său. 

“Dacă procedeuri josnice pângăresc viaţa politică, cetăţeanul con-. 
ştient are mai mult datoria să intervină, să nu fie simplu spectator 
al scenei pe care se joacă opera lui, opera tuturor, ci să intervină cu. 
puterea lui morală și intelectuală oriunde se chibzuesc şi se 'nfăptuesc 
rosturi sociale; să intervină, să determine curente de idei bune, căci 
toată cultura unui popor şi chiar toată existența lui naţională atârnă 
în mare parte de curentele de idei care-l străbat. Sunt curente care | 
înviorează, îl întăresc și-l înalță, şi sunt curente care-l slăbesc, îl spă- 
lăcesc şi-l omoară de viu. 

Numai prin contactul neîntrerupt cu problemele vieţii pubiice, 
prin optimismul realist al posibilităților noastre de înfăptuire pentru. 
toate vremurile, prin stăpânirea deplină a sentimentului n:ţional activ 
„poate Românul să facă operă politică bună şi prin discernământ să 

* lapede coaja fetișismului ce-l orbeşte cu razele închipuite, care rotesc- 
pe capeteie unor zeități de carton. 
VICTOR JINGA 


1517 i 
© BCUCIuj 





GAZETA RIMATĂ 


Gu ochii 'ncbişi... 


„Primesc şi astăzi fuziunea cu par- 
tidul naţional; stau cu brațele deschise, 
dar nu și cu ochii închişi. 

Din discursul dlui N, Iorga la Craiova 


Cum trece vremea și nengroapă... 
Prin anii duşi cum te mai pierzi... 
Mai ieri eram numai de-o șchioapă 
Și măndoparm eu prune verzi. 

In friguri adormeam pe pernă, 
Și-adeseori credem că mor ; 

Dar dulcea dragoste maternă 
Asupră-mi s'apleca ușor 

Cu mâna ei autoritară ` 
Și cum aş Ji sorbit haşişi 

Luam un pahar de sare-amară 

Cu ochii 'nchiși. .. 


Apoi, când zarurile sorții, 

In toiul cruntului răsboiu, 
Ne-au aruncat în brațul morții 
Si-am încercat să fim eroi, 

Pândind în umede tranșee 
Porunca 'ntâiului asalt, 

Nu mai ştiam viața ce e, 

Când ne rostogoleam în sait... 
Sergentul meu, cu arma ruptă, 
Căzu nire cei dintâi uciși, 

Dar noi ne-am avântat în luptă 
Cu ochii 'nchişi... 


Aceeaș tragedie cruntă 

S'a petrecut (în stil mai mic) 
Acum o lună, la o nuntă, 
Undengroparăm un amic. 
Mireasa, ca o buturugă, 

(Cu tot venitul ei frumos) 
Desigur, ar ji pus pe fugă 
Pe-un mire mult mai curajos, 
Dar bietul om plecându-și capul 
Ca subt un nemilos tăişi, 
Martirizat, înghiți hapul 

Cu ochii 'nchiși.. . 


Deci, ştie bine ce vorbeşte 
Și domnul Iorga în discurs. 
Fuziunea, dânsul o primeşte 
Și 'ntinde mâna... (Ca un urs.) 
Dar, dacă vrea să se unească 
Cu ceata lui Zosim Chirtop, 
Și dacă vrea să găzduiască 
Pe popa Man şi Ciceo Pop, 
Să țină vorba noastră minte: 
De vrea menaj cu-aşa dervişi 
Să *'ntindă brațele nainte, 
Cu ochii 'nchişi... 

COSTICĂ PERTRACTARE 


autorul faimoasei romanțe: „Inchide-ţi ochii dulci* 

INSEMNĂRI 


Ardealul și partidele politice. — 
Pornind dela un articol al d-lui dr. 
Ciugureanu, publicat în revista Socie- 
tatea de Mâine, ziarul Patria găseşte 
încă odată prilejul să repete o seamă 
de păreri cunoscute, cu privire la rostul 
_ partidelor politice în nouile provincii. 
Gazeta d-lui Iuliu Maniu neagă pur 


şi simplu dreptul de existență al a- ` 


cestora. Inchinând încă odată un imn 
de slavă acelei solidarități provinciale 
de pe vremea Consiliului dirigent, 
căreia îi duc dorul toți foștii comisari 
de alimentare şi toți foştii vămaşi 
dela Turnu Roşu şi Predeal, Patria 
îşi mărturiseşte păcatul: — „Noi n'am 
fost în stare să punem stavilă năvă- 
lirei in nouile provincii a politicianis- 
mului păcătos“. Și mai departe: „Ce- 
tăfenii nu erau pregătiţi pentru pri- 
mirea partidelor politice; nu avem ne- 
voie de ele“, 

Cetăţenii nu erau pregătiţi... Aceasta 
ne aminteşte anecdota celebrului om 
prudent, care nu voia, Doamne fereşte, 
să intre în apă mai nainte de a şti 
să inoate. Și, pentrucă nimeni nu 
poate învăța să inoate fără să intre 
în apă, dilema nu se mai isprăvea 
niciodată, E tocmai ceeace ar fi dorit 

şi d-l Iuliu Maniu, care, în fruntea 
guvernului său autonom dela Sibiu 


mar fi vrut să se avânte în valurile : 


largi ale politicei româneşti integrale 
mai "nainte de a se asigura de un 
bun colac de salvare: cârmuirea per- 
petuă cu colaborare alternativă. 
Evenimentele s'au desfășurat însă 
altfel. Recenta istorie a României în- 
tregite e de faţă, pentru a lămuri lu~ 
crurile în limita posibilei obiectivități, 
Solidaritatea Ardealului, dacă aceasta 
putea să fie o soluție politică, a rupt-o 
d I Iuliu Maniu însuș, în ziua când, 
cu oamenii săi devotați, a refuzat 
colaborarea cu d-l general! Av-rescu, 
după ce o admisese pe aceea cu pat- 
tidul țărănesc. D-1 luliu Maniu, prin 
această imprudentă atitudine, nu nu- 
mai că şi-a îngăduit să se amestece 
în luptele dintre partidele vechiului 
Regat, dar a manifestat pretenţia de 
a juca un rol de arbitru, opunând un 
imaginar drept de veto tocmai acelei 
organizaţii politice care se bucură de 
sufragiile ţărănimei de dincolo de 
Predeal. Guvernul d-lui general Ave- 
rescu s'a format atunci şi fără con- 
cursul d-lui Iuliu Maniu, având re- 
pre zentanți din toate celelalte provincii, 

Ærà posibil oare, ca Ardealul, în in- 
tregimea lui, să fie aruncat în opoziție 
față de restul țării? | 

Dar, pentruce să mai reamintim 
aceste fapte, atât de cunoscute? Au 
“trecut de-atunci aproape cinci ani, 
„partidul d-lui luliu Maniu s'a împuţinat 
-din ce în ce mai dureros, solidaritatea 
provincială a Ardealului nu mai poate 
“fi refăcută și singura soluţie pentru 
reabilitarea acestui colț al României 
“rămâne participarea lui, cu puteri tot 
mai crescute, ia viața publică a ţării 
„întregi. leremiadele nu mai folosesc 
la nimic. Și cu atât mai puţin lacri- 
mile acelora cari aruncă pe seama 
altora propriile lor greşeli. 


Cine a plagiat? — Colaboratorui 
nostru dl. Septimiu Popa a fost învi- 
:nuit intrun lung articol din ziarul Lupta, 
că ar fi plagiat o novelă a sa, publi- 
cată în fara Noastră, după altă no- 
“velă a dlui Vasile Savel, intitulată: 
„Oaspetele cel aşteptat“. D-1 Septimiu 
„Popa se apără astiel de acuzaţia ce i se 
- aduce, risipind orice umbră de îndoială: 

„ln numărul 841 al ziarului Lupta 
-8a publicat o cronică literară în care 
-se susținea, că nuvela mea „O curte 
„pustie“, publicată în numărul din 7 
„Septembrie 1924 al revistei fara Noastră 
e o prelucrare a novelei „Oaspetele 
neașteptat“ de d. Vasile Savel, publi- 
cată în anul 1923 în coloanele aceleiaşi 
reviste. Va să zică, un plagiat in ade- 
“văratul înţeles al cuvântului, „caracte- 
ristic,“ cum zice d. cronicar, (a cărui 
» .Dună credință de altcum o recunosc). 

In interesul cinstei mele ţin să dau 
următoarele lămuriri. Nuvela mea nu 
„poate să fie o prelucrare a nuvelei 
dlui Savel din simplul motiv, că am 
„Dublicat-o cu irei ani mai înainte, în 
numărul de Rusalii al ziarului popo- 
ral Unirea Poporului din Blaj sub tit- 
lul „Soacra soacreior“. Despre aceasta 
se poate convinge oricine citind foile- 

tonul Unirii Poporului dela Rusaliile 
anului 1920. Făcând unele mici schim- 


__bări în text și fiind cetitorii revistei 


Tara Noastră cu totul alții decât cei 
ai Unirii Poporului, am rugat pe dnul | 
prim redactor al acestei reviste să o 
publice, informându-l, bine înțeles, că 
a.mai fosi publicată odată. Cred, că 
prin acestea am dovedit în de-ajuns, 
că e absolut cu neputinţă să fiu în- 
vinuit de plagiare. Pentru orientarea 
publicului cititor ţia să declar, că nici 
eu nu pot să acuz pe d. Savel că m'ar 
fi plagiat pe mine, iarâși din motivul 
că foarte cu greu se poate presupune 
să fi citit d-sa în 1920 Unirea Popo- 
rului. Un scriitor cinstit scrie uneori 
bine, uneori rău, (unii din ei numai 
bine, ori numai rău), dar nu plagiază 
niciodată. - 
Și-acum încă o lămurire cu privire 
la motivul de inspirație al nuvelei, E 
o istorie adevărată, ce mi-a povestit-o 
un ţăran din judeţul Sâlaj în toamna 
anului 1917 pe drumul dintre Ciucea 


- şi Poieni (jud. Cojocna), unde - eram 


preot în acea vreme. Faptele sar fi 
petrecut, întrun sat dela poalele Mese- 
şului. Nu mi-am bătut muit capul dacă 
e adevărată ori nu, dar am scris încă 
¿tunci nuvela și am ţinut-o in sertar 
din motivul, că pe-atunci ardelenii nu 
prea aveau unde să-și publice nuvelele. 
In 1920, aşadar cu trei ani înainte de 
apariția nuvelei dlui Savel am 
publicat-o în Unirea Poporului, iar în 
1924 de dragul unor schimbări şi în 
Tara Noastră“. 

Cu aceste lămuriri prea destule, 
noi, cei ceia Tara Noastră credem 
că discuţia s'a inchis definitiv. 


Naționalismul activ. — Spre com- 
plecta bucurie a ziarului Adevărul, 
care-i reproduce aidoma proza într'o, 
strigătoare manşetă tipografică, di Gh. 
Mârzescu, ministrul Justiţiei, a rostit 
următoarea apreciere cu prilejul con- 

gresului liberal dib laşi. — „Tineretul 
acela, căruia i s'a dat în ultimul timp 
educaţia naţională a distrugerii, aş fi 
voit mai bine să-l văd la solemnitatea 
descoperirii busturilor celor mai mari 
maeştri ai literaturii române, aş fi voit 
să-i aud glasul la mormântul lui A- 
vram lancu.“ 

E o lecţie care sună în gol, căci im- 
putărea adusă studențimei noastre e 
nemeritată. Nu ştim, dacă di Gh. Mâr- 
zescu citește Viiforul. Ar fi o obliga- 
ție, pe care i-ar dicta-o situaţia sa de 
fruntaş guvernamental. In acest caz, ar 


fi putut să constate acolo, negru pe 


alb, că glasul tineretului universitar 
s'a auzit la serbările lui Avram lancu 
prin rostul însuflețit al dlui Nicolae 
Buta, care, în modesta sa haină de 
muncă, fără decoraţii strălucitoare şi 
fără mănuși albe, a rostit la Baia” de 
„Criș, unde a fost rânduit să vorbească, 
o cuvântare frumoasă şi plină de tâlc. 
Şi un glas asemănător ar fi evocat, 
se înțelege, şi la mormântul lui Barbu 


Delavrancea, puterea răscolitoare de. 


“suflete a ideei naţionale, dacă orga- 
nizatorii acelei pioase serbări s'ar fi 
gândit să invite și un reprezentant al 
studențimei ieşene. 

Dar, lăsând la oparte aceste două 
acuzaţii nedrepte, gestul diui Gh. Mâr- 
zescu, ministrul Justiţiei, ni se pare 
riscat şi din alt punct de vedere. Vor- 
bele de mai sus au fost rostite lao 
întrunire a partidului liberal, partidul 

- aceia care, numărând cândva printre 
rândurile sale pe câţiva din acei 
„maeștri ai literaturei române“, a făcut 
ceeace i-a stat în putință pentru a şi-i 
înstrăina; partidul acela, care în ceeace 
priveşte cultul memoriei lui Avram lancu 
ne-a dat, în zilele noastre. vestita afa- 
cere dela Răchițele, menită să răpească 
Moților strămoşeştile lor păduri din 
Munţii Apuseni. 

Cu asemenea naționalism activ nu 
se glumeşte! 

Un program secret. — S'a pome- 
nit, în foarte multe rânduri, despre 
programul de guvernământ al aşa pu- 
mitului partid naţional din Ardeal. 
Niciodată nu s'a vorbit mai mult despre 
un lucru inexistent; căci, programul 
partidului dlui Iuliu Maniu, dacă lăsăm 
la o parte dezideratele comitetului de 
păcificare naţională dela 1848 şi cele 
nouă puncte dela Alba Iulia, ma de- 


păşit niciodată slăbuţa formulă a fos- . 
tului președinte al Consiliului dirigent: ` 


democrație, naționalism şi legalitate. 
lată însă, că România, oficiogul dela 
„Majestic“ al partidului, supărându-se 
foarte din pricina atâtor ironii depla- 
sate, s'a hotărât să răspundă cdată; 
pentru totdeauna colomniatorilor, stri- 
gându-ne în față: — „Ni se cere a- 
fişarea programului de guvernământ. 
Primim să-l arătăm, imediat ce vom lua 
conducerea, şi făgăduim să-l executăm“, 
Adică, până atunci, programul de 
guvernământ al dlui luliu Maniu ră- 
mâne o taină insondabilă, ca veșnic 
nerezolvatul „perpetuum mobile“, ca: 
drama dela Mayerling, ca însuș mis- 
terul vieţii. Zadarnice sunt toate ne- 
dumeririle alegătorilor, zadarnice sunt 
rugămintele amicilor, zadarnice so- 
maţiile adversarilor; di. Iuliu Maniu 
nu declară nimic. Soluţiile sale stau 
închise în eprubete pecetluite cu ceară, 
proectele de legi sunt încuiate într'o: 
enormă ladă ferecată, principiile sale 
au fost-transcrise cu scriere cifrată, a 
cărei chee n'o ştie decât dl Ciceo Pop... 
Preşedintele comitetului de o sută 
dela Cluj a jurat pe sfânta vergură 
Maria să nu-şi trădeze programul de- 
cât în ziua când va fi chemat la cârma 
țării. E, cu alte cuvinte, un program pe 
care nu-l vom cunoaște niciodată... 


Amnestie. — Intrunul din numerile 
trecute ale Țării Noastre ne-am oprit, 
vreme de două minute, nu mai mult, 


ca se semnal:zm o aprinsă campanie: 

t, 


tacepută de Lupta în favoarea fostului 
locotenent Rodrig Goliescu, a cărui 
grațiere susnumita gazetă o pretinde 
în mod imperios, după propria sa 
mărturisire, de câţiva ani încoace, 
Pentru a nu fi rău tațeleşi, ne-am lă- 
murit dela început, arătând că nu 
suntem atât de haini la suflet, încât 
să stârpim în noi înși-ne simțământul 
creştinesc al milei pentru cei cari şi-au 
ispăşit cu pocăință greșala. In cazul 
special al fostului locotenent Rodrig 
Goliescu, am adăugat, se prea poate 
să se fi procedat cu prea mare as- 
rime,  deaceea, dacă o fărâmă din 
clemenţa regală se va abate asupra 
nefericitului trădător, nu ne vom așeza 
tocmai noi în rândurile celor cari nu 
ştiu să ierte, Cu alte cuvinte, nu soarta 
protejatului Lupte: ne înteresă, ci to- 
nul pe care-l adoptaseră protectorii, 
Aceștia publicau lungi articole di- 


"tarambice, dintre cari unul mai cu 


seamă fusese întitulat pur şi simplu; 
„Goliescu“ cereau graţierea acestuia de 
trei ori pe zi, pe un tonrăstit așa încât 
condamnatul Consiliului de război din 
1914 ameninţa să devină un adevărat 
martir al militarismului, o victimă a justi- 
ţiei de clasă, un al doilea căpitanDreyius. 

Credeam, că și această campanie a 
fost pusă la cale tot de di. Albert 
Honigman, cunoscutul doctrinar al am- 
nestiei. Ne-am înșelat; după colţul u- 
nei perdele răsare capul inteligent al 
domnului C. Mille, luând asupra sa 
răspunderea celor scrise în Lupta. Di. 
C. Mille, după o carieră jalnică de 
publicist, care detează de treizeci și 
ceva de “ani, ne asigură, cu acest 
prilej, că e major; şi, după atâtea in- 
jecții de fonduri suspecte din agitata 
sa activitate, ne informează că e vac- 
cinat. Prin. urmare, îndeplinind aceste 
două condiţii esenţiale pentru un îndru- 
mător de opinie publică, declară solemn 
că nu vrea să pătimească alţii de pe urma 
unui act de curaj, care e numai al său, 


Va să zică, nu e di. Albert Honig- 
man la mijloc; e di. C. Mille... Să nu 
se supere fostul director al Adevărului, 
dar, pentru noi, e acelaş lucru. Ba, 
poate și mai rău, deoarece cu dum- 
nealui, chiar major şi vacinat cum se 
găseşte, cu greu ne putem angaja la 
o discuţie. DI, C. Mille mânuieşte o 
logică, in faţa căreia ne simțim datori 
să capitulăm. Dumnealui „nu discută 
vinovăția“ fostului locotenent Goliescu, 
dar strigă cât îl ia gura că e vorba 
despre o „eroare judiciară“. O eroare 
judiciară, firește, pentrucă, tot patro- 
nul Luptei adaugă: „pedeapsa a fost 
prea aspră“... Apoi, domnule Mille, 
dacă a fast „pedeapsa prea aspră“, 
aceasta nu însemnează că a fost „e- 
roare judiciară“, şi dacă „nu discuţi 
vinovăția“, cum de pretinzi cu atâta 
emfază „grațierea“ ? 

Până aici, chestiunea Goliescului, a 
cărui persoană, să mărturisească și 
publicul, nu merita atâta discuţie. Cât 
despre vocabularul diui C. Mille, des- 
tul de cunoscut tuturora pentru tri- 
viala sa vulgaritate, ne mărginim să-i 
dăm aici, veteranului dascăl al presei 
din strada Sărindar, un filantropic 


„avertisment. Tenebroasa sa „activitate 


publicistică ma căzut încă subt pre- 
vederile amnestiei... 


Pretecţii călători. — O scurtă in- 
formație strecurată întrun colț de ga- 
zetă ne-a anunțat deunăzi (pentruce 
şi pe noi?) că dl. Alex. Ștetănescu, 
inspector general administrativ, a fost 


` delegat să conducă prefectura ju- 


dețului Ialomița, DI. Alex. Ştefănescu 
e o cunoştiiuță recentă a districtelor 
ardeleneşti, pe unde s'a mai plim- 
bat, ba prefect Ia Cluj, ba locţiitor de 
prefect la Braşov, ba iarăş prefect la 
Solnoc-Dobâca... Sistemul  prefacţilor 
călători a inceput să se perfecționeze. 


. Exemplul, de altfel, porneşte de sus. 


Pentru ce am avea numai ministri 

ambulanți? 

DI. Alex. Ştefănescu n'a rămas, de- 
altfel, singurul funcţionar administrativ 
cu a cărui competenţă guvernul actual 
se gândeşte să astupe, pe rând, toate 
lacunile, şi la Satu Mare şi la Tulcea, 
și la Tighina, şi la Mehedinţi. Mai 
cunoaştem, prin alţii, și pe d. lulian 
Peter, fost prefect (până acum) în Bi- 
hor, in Turda şin Târgul Mureş. Vor- 
beam odată despre puterea executivă 
pe roate. Reţeta merge strună. Lucru- 
rile nu stau pe loc. Epur si, muove... 


Concurenţă între confraţi. — S'ar 
zice că un aspru vânt de dihonie 
suflă pe mijlocul străzii Sărindar, là- 
sând, deoparte şi de alta, prevestirea 
unei furtuni apropiate. Cele două 
trotuare au început să se dușmănească. 
Din balconul Luptei pornesc priviri 
fulgerătoare. De după ferestrele, de 
atâteaori bombardate, ale Adevărului 
se coace un plan drăcesc de distru- 
gere. Să fie cu putință? Nedespărţiţii 
confrați, cari au pus la cale împre- 
uaă atâtea productive lovituri gaze- 
tărești, cari au atâtea adversităţi co- 
mune, să ajungă de data aceasta, 
pur şi simplu, într'o necruțătoare con- 
` curenţă de tarabă? 

Ce i-a învrăjbit pe bunii tcvarăşi 
de- odinioară, care-și trimiteau de vis- 
d-vis atâtea sărutări trandafirii pe 
vâriul degetelor? Ce s'a întâmplat? 
De unde porneşte duhul neînţelegerii? 
Cine a turburat dulcea armonie? 

Răspunsul e foarte simplu: o dife- 
'rență de un leu. Discordia s'a pornit 
(ca totdeauna) dela o deosebire de 
preț. Adevărul, scumpindu-se, se vinde 
acum cu trei lei. Lupta se ofere nu- 
mai cu doi. E o concurență neleală. 
Deci, ostilitățile au început. Şi Lupta 
denunţă publicului, întrun sughiţ de 
lungă indignare, că adversarul a în- 
ceput să folosească procedeuri dintre 
cele mai incorecte. Depozitarii Ade- 


vărului strecoară reclamele acestuia 
printre. paginele Luptei, vânzătorii 
Luptei sunt sechestrați la administraţia 
Adevărului, şi aşa mai departe. Mici 
mișcări de strategie a colportajului, 
menite să apere tirajul Adevărului 
care costă trei lei, de ameninţătoarea 
desfacere a Luptei care nu pretinde 
decât doi. 

In definitiv, nu vedem pentruce atâta 
emoție. Amândouă, nu fac doi bani, 
Nici d-l lacob Rozenthal nu e un 
conducător de opinie publică mai 
prețios decât d-l Emil D. Fagure, 
nici d-l Albert Honigman nu e un 
stilist mai rafinat decât d-l Nadier— 
Nedelea... 


Un portretist. — D-1 loan Petirovic 
a strâns într”o simpatică broșură de 
o sută de pagini, purtând titlul 
Figuri dispărute, o serie de admirabile 
portrete, armonizând în chip fericit 
nota amintirilor personale cu un spirit 
fin de analiză intelectuală. Sentimen- 
talismul panegiricului se întregește în 
acest chip la umbra încăpătoare a cu- 
getării, şi, din îmbinarea norocoasă a 
unor îasușiri literare a ese cu obiş-- 
nuința de a vedea adâncul înțeles at 
lucrurilor, d-l loan Petrovici face să 


` trăiască înaintea noastră o proză ele- 


gantă și plină de culoare, în care 
duioșia se strecoară cu discreţie, şi: 
judecata asupra oamenilor se desfă- 
şoară cu măsură, 

In fruntea broșurei d-l loan Petro- 
vici a aşezat un articol despre Titu. 
Maiorescu, care, după cum spune au- 
torul însuş, depăşeşte proporţiile unui. 
portret, având mai de grabă dimen- 
siunile unui mic studiu. Un mic stu- 
diu, adăugăm noi, care, lărgindu-se,, 
ar putea fi, de-a bună seamă, cea. 
mai justă, mai complectă, şi mai lumi- 
noasă carte din câte star putea scrie 
despre marele animator al mişcărei: 
dela Junimea. 

